Κρίστεν Γουίγκ

Η Κρίστεν Γουίγκ (Kristen Carroll Wiig, 22 Αυγούστου 1973) είναι Αμερικανίδα ηθοποιός και σεναριογράφος. Είναι περισσότερη γνωστή ως βασικό μέλος της χιουμοριστικής εκπομπής Saturday Night Live, στην οποία συμμετείχε από το 2005 μέχρι το 2012. Για τη δουλειά της στην εκπομπή, η Γουίγκ έλαβε τέσσερις υποψηφιότητες για Έμμυ β' γυναικείου ρόλου σε κωμική σειρά, τις χρονιές 2009, 2010, 2011 και 2012. Έχει εμφανιστεί σε αρκετές κινηματογραφικές ταινίες όπως Ζωή... σαν Λούνα Παρκ (Adventureland, 2009), Chief Mac Gruber... Εν Δράση (MacGruber, 2010) και Paul (2011) ενώ έχει δανείσει τη φωνή της στις ταινίες κινουμένων σχεδίων Η Εποχή των Παγετώνων 3: Η Αυγή των Δεινοσαύρων (Ice Age: Dawn of the Dinosaurs, 2009), Πώς να Εκπαιδεύσετε το Δράκο σας (How to Train Your Dragon, 2010) και Εγώ, ο Απαισιότατος (Despicable Me, 2010).

Το 2011 η Γουίγκ έγραψε το σενάριο και πρωταγωνίστησε στην ταινία Φιλενάδες (Bridesmaids). Για την ερμηνεία της στην ταινία έλαβε υποψηφιότητα για Χρυσή Σφαίρα α' γυναικείου ρόλου σε κωμωδία/μιούζικαλ και για το σενάριο έλαβε υποψηφιότητα για BAFTA και Όσκαρ Πρωτότυπου Σεναρίου.

Πρώτα χρόνια
Η Γουίγκ γεννήθηκε στο Καναντίγκουα της Νέας Υόρκης από τους Λόρι Τζ. και Τζον Τζ. Γουίγκ. Ο πατέρας της είναι νορβηγικής και ιρλανδικής καταγωγής και η μητέρα της αγγλικής και σκωτσέζικης. Η Γουίγκ μετακόμισε μαζί με την οικογένειά της, στην ηλικία των τριών στο Λάνκαστερ της Πενσυλβάνια. Αργότερα μετακόμισαν στο Ρότσεστερ της Νέας Υόρκης, όπου φοίτησε και αποφοίτησε από το Λύκειο Μπράιτον. Αφού πέρασε ένα μικρό διάστημα στο Κολέγιο Ρόανοκ, η Γουίγκ φοίτησε στο Πανεπιστήμιο της Αριζόνα, σπουδάζοντας τέχνη. Όταν παρακολούθησε ένα υποχρεωτικό μάθημα υποκριτικής στο κολέγιο, ο καθηγητής τής πρότεινε να το συνεχίσει. Η Γουίγκ τότε παράτησε το κολέγιο και μετακόμισε στο Λος Άντζελες όπου έγινε μέλος της κωμικής ομάδας αυτοσχεδιασμού «The Groundlings».

Καριέρα
Τηλεόραση
Η δουλειά της Γουίγκ κυμαίνεται περισσότερο στην κωμωδία, συμπεριλαμβανομένης και της συμμετοχής της στο Empty Stage Comedy Theatre. Το 2003 εμφανίστηκε στην παρωδία της ριάλιτι τηλεόρασης The Joe Schmo Show του καναλιού Spike TV. 

Η Γουίγκ έκανε την πρώτη της εμφάνιση στο Saturday Night Live στις 12 Νοεμβρίου 2005 κατά τη διάρκεια του 31ου κύκλου. Έγινε βασικό μέλος του καστ με το ξεκίνημα του 32ου κύκλου το 2006. Οι πιο γνωστοί χαρακτήρες της είναι η Πενέλοπι, μια νευρωτική γυναίκα που ζητάει απεγνωσμένα την προσοχή, η Μίντι Γκρέισον στα σκετς του τηλεπαιχνιδιού Secret Word, η Γκίλι, μια άτακτη μαθήτρια, η Σου η οποία δεν μπορεί να ελέγξει τον ενθουσιασμό της για τις εκπλήξεις, η Σάνα, μια σέξι γυναίκα της οποίας οι ιστορίες και η συμπεριφορά της αηδιάζουν τους άνδρες, η Σέριλ Μπράιαντ, μια παρουσιάστρια ενός τηλεπαιχνιδιού που μοιράζει μεγάλα δώρα και πάντα είναι πιο ενθουσιασμένη για το δώρο από τους νικητές αυτού, η Τζούντι Γκράιμς, μια αγχωμένη ταξιδιωτική υπάλληλος και η θεία Λίντα, μια ιδιότροπη κριτικός κινηματογράφου. Έχει επίσης υποδυθεί αληθινούς ανθρώπους όπως Μπιόρκ, Λάνα Ντελ Ρέι, Κάθι Λι Γκρίφορντ, Ντρου Μπάριμορ και Τέιλορ Σουίφτ. Για τις ερμηνείες της στην εκπομπή έχει λάβει τέσσερις υποψηφιότητες για Έμμυ β' γυναικείου ρόλου σε κωμική σειρά τις χρονιές 2009, 2010, 2011 και 2012.

Το 2008, το περιοδικό Entertainment Weekly συμπεριέλαβε τη Γουίγκ στη λίστα του με τις 15 Καλύτερες Ερμηνείες της Χρονιάς, για τις διάφορες ερμηνείες της στο Saturday Night Live και το 2009 στη λίστα με τις 25 Πιο Αστείες Γυναίκες στο Χόλιγουντ.

Η τελευταία εμφάνιση της Γουίγκ ως μέλος του καστ του Saturday Night Live πραγματοποιήθηκε στις 19 Μαΐου 2012, στο φινάλε του 37ου κύκλου.

Κινηματογράφος
Η Γουίγκ εμφανίστηκε στην κωμωδία Με την Πρώτη (Knocked Up) το 2007 σε ένα μικρό ρόλο. Την ίδια χρονιά έπαιξε στις κωμωδίες Ένας Θρύλος για Γέλια (Walk Hard: The Dewey Cox Story) και Κατά Λάθος Φάντασμα (Ghost Town). Έχει επίσης εμφανιστεί στις ταινίες Ζωή... σαν Λούνα Παρκ (Adventureland, 2009), Εμφιαλώνοντας... την Τύχη (Extract, 2009) και στο σκηνοθετικό ντεμπούτο της Ντρου Μπάριμορ Κακά Κορίτσια (Whip It, 2009). Το 2010 έπαιξε στις ταινίες Chief Mac Gruber... Εν Δράση (MacGruber), Ραντεβού για Παντρεμένους (Date Night), Μοιραία Σχέση (All Good Things) και δάνεισε τη φωνή της στις ταινίες κινουμένων σχεδίων Η Εποχή των Παγετώνων 3: Η Αυγή των Δεινοσαύρων (Ice Age: Dawn of the Dinosaurs), Πώς να Εκπαιδεύσετε το Δράκο σας (How to Train Your Dragon) και Εγώ, ο Απαισιότατος (Despicable Me).

Το 2011 πρωταγωνίστησε στην κωμωδία Φιλενάδες (Bridesmaids), της οποίας έγραψε και το σενάριο μαζί με την Άνι Μουμόλο. Η ταινία κυκλοφόρησε στις 13 Μαΐου 2011 και έγινε καλλιτεχνική και εισπρακτική επιτυχία. Έλαβε υποψηφιότητα για Χρυσή Σφαίρα Καλύτερης Ταινίας - Κωμωδία/Μιούζικαλ ενώ η Γουίγκ έλαβε υποψηφιότητα στην κατηγορία Α' Γυναικείου Ρόλου για την ερμηνεία της. Έλαβε επίσης δύο υποψηφιότητες για Όσκαρ στις κατηγορίες Β' Γυναικείου Ρόλου για τη Μελίσα Μακάρθι και Πρωτότυπου Σεναρίου για τις Γουίγκ και Μουμόλο. Παγκοσμίως η ταινία απέφερε 288,3 εκατομμύρια δολάρια.

Φιλμογραφία
Κινηματογράφος
 Έτος Τίτλος Ρόλος Σημειώσεις 2004 Life, Death, and Mini-Golf Ντέμπι2006  The Enigma with a Stigma Υπάλληλος Χριστούγεννα Εκτάκτου Ανάγκης (Unaccompanied Minors) Κάρολ Μαλόουν2007 Με την Πρώτη (Knocked Up) Τζιλ Όταν Συνάντησε τον Μπιλ (Meet Bill) Τζέιν Γουίτμαν Μωρό Κατά... Παραγγελία!  (The Brothers Solomon) Τζανίν Ένας Θρύλος για Γέλια (Walk Hard: The Dewey Cox Story) Ίντιθ Κοξ 2008 Ο Ασχετ-Ball (Semi-Pro) Μπέαρ Χάντλερ Όταν Με Παράτησε η Σάρα (Forgetting Sarah Marshall) Καθηγήτρια Γιόγκα μη λογοκριμένη εκδοχή Pretty Bird  Μάντι Κατά Λάθος Φάντασμα (Ghost Town) Χειρουργός2009  Ζωή... σαν Λούνα Παρκ (Adventureland) Πολέτ Η Εποχή των Παγετώνων 3: Η Αυγή των Δεινοσαύρων  (Ice Age: Dawn of the Dinosaurs) Πάντγκι  φωνή One Night Only Κάρεν μικρού μήκους Κακά Κορίτσια (Whip It!) Μάγκι Μέιχεμ Εμφιαλώνοντας... την Τύχη (Extract) Σούζι2010 Πώς να Εκπαιδεύσετε το Δράκο σας (How to Train Your Dragon) Ράφνατ φωνή Ραντεβού για Παντρεμένους (Date Night) Χέιλι Σάλιβαν Chief Mac Gruber... Εν Δράση (MacGruber) Βίκι Στ. Έλμο Εγώ, ο Απαισιότατος (Despicable Me) Κυρία Χάτι φωνή Μοιραία Σχέση (All Good Things) Λόρεν Φλεκ2011 Paul Ρουθ Μπαγκς Φιλενάδες (Bridesmaids) Άνι Γουόκερ Υποψηφιότητα Όσκαρ Πρωτότυπου ΣεναρίουΥποψηφιότητα Χρυσή Σφαίρα Α' Γυναικείου Ρόλου - Κωμωδία/ΜιούζικαλΥποψηφιότητα BAFTA Πρωτότυπου ΣεναρίουΥποψηφιότητα Screen Actors Guild Award Συνολικής Ερμηνείας από Καστ Κολλητοί με Παιδί (Friends with Kids) Μίσι 2012 Εκδίκηση για τον Τζόλι (Revenge for Jolly!)  Άντζελα Girl Most Likely  Ιμοτζίν2013 Εγώ, ο Απαισιότατος 2 (Despicable Me 2) Λούσι Γουάιλντ φωνή Hateship, Loveship  Τζοάνα Πέρι Δικός της (Her) Σέξι Γατούλα φωνή Η Κρυφή Ζωή του Γουόλτερ Μίτι (The Secret Life of Walter Mitty) Σέριλ Anchorman 2: The Legend Continues Σάνι

Τηλεόραση
 YearTitle Role Notes 2003  The Joe Schmo Show  Δόκτωρ Πατ  9 επεισόδια 2005–2012  Saturday Night Live  Διάφοροι ρόλοι  136 επεισόδιαΥποψηφιότητα Έμμυ Β' Γυναικείου Ρόλου - Κωμική Σειρά (2009, 2010, 2011, 2012) 2007 30 Rock  Κάντις Βαν ντερ Σαρκ  1 επεισόδιο 2009  Flight of the Conchords  Μπράμπρα 1 επεισόδιο 2009–2010  Bored to Death  Τζένιφερ Γκλάντγουελ  3 επεισόδια 2010  The Cleveland Show  Κυρία Στέιπλετον  φωνή1 επεισόδιο 2011—2013  The Looney Tunes Show  Λόλα Μπάνι  φωνή25 επεισόδιαΥποψηφιότητα Έμμυ Καλύτερη Voice-Over Ερμηνεία (2012) 2011  The Simpsons  Καλλιόπη Τζούνιπερ  φωνή1 επεισόδιο 2011  Legends of Bikini Bottom  Μαντάμ Χαγκ φωνή1 επεισόδιο 2012  Portlandia  Γκάθι  1 επεισόδιο 2013  Saturday Night Live  Παρουσιάστρια  1 επεισόδιο 2013  Arrested Development  Λουσίλ Μπλουθ  7 επεισόδια 2013  Drunk History  Πάτι Χαρτ  1 επεισόδιο 2013  The Simpsons  Άνι Κρόφορντ  φωνή1 επεισόδιο 2013  The Spoils of Babylon  Σίνθια Μόρχαουζ  6 επεισόδια

Παραπομπές

 Εξωτερικοί σύνδεσμοι 



Κατηγορία:Αμερικανοί σεναριογράφοι
Κατηγορία:Αμερικανοί κωμικοί σκετς
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής